open-index/open-wikipedia-markdown huggingface dataset:
NOVÁ DEMOKRACIA

**NOVÁ DEMOKRACIA**, skratka **ND**, bola slovenská mimoparlamentná politická strana, aktívna najmä v Trnavskom kraji. Neoficiálne tiež používala názov *Nová demokracia – sila regiónov*. Vznikla okolo nezávislého poslanca a predsedu Trnavského samosprávneho kraja Tibora Mikuša. Na Ministerstve vnútra SR bola zaregistrovaná 12. januára 2009. Ustanovujúci snem sa uskutočnil 28. marca 2009. Strana zanikla v roku 2016.

## História
Stranu založil vtedajší predseda Trnavského samosprávneho kraja, nezávislý poslanec NR SR a bývalý člen ĽS-HZDS, Tibor Mikuš. Na jej založenie vyzbierali 14 tisíc podpisov.

Na ustanovujúcom sneme ND 28. marca 2009 v Devíne za účasti 143 delegátov bol za predsedu zvolený Tibor Mikuš. Mikuš pri tej príležitosti predstavil ako devízu strany jej zameranie na občana v slovenských regiónoch cez odborníkov. Medzi ďalších predstaviteľov strany patrili primátor Holíča a podpredseda TTSK Zdenko Čambal či bývalý minister hospodárstva Milan Cagala a poslanec za ĽS-HZDS Jozef Tarčák. Významná časť členov strany pochádzala z Trnavy a okolia, resp. z kruhov karatistov, ku ktorým mal Mikuš blízko. V jej regionalizme teda prevažoval najmä Trnavský región. V prezidentských voľbách v roku 2009 strana podporila Ivana Gašparoviča. 

Strana vyhlásila, že má záujem kandidovať do volieb na všetkých úrovniach, teda do komunálnych, regionálnych, parlamentných, ako aj do Európskeho parlamentu. 

Do parlamentných volieb v roku 2010 sa rozhodla strana kandidovať sama po tom, čo zlyhali rokovania o možnej spolupráci s Hnutím za demokraciu a AZEN - Aliancia za Európu národov, teda stranami, ktoré tiež tvorili odídenci z ĽS-HZDS.

Vo voľbách do VÚC v roku 2013 za ND kandidovalo 12 kandidátov na poslancov v Banskobystrickom, Trenčianskom a Trnavskom kraji, žiaden z nich nebol zvolený. 

## Ideológia
Strana sa orientovala do stredu politického spektra, Mikuš odmietal zaškatuľovanie do pravice či ľavice. Medzi priority strany patril občan a všetko, čo ho zaujíma a čo súvisí s kvalitou jeho života. ND chcela dosiahnuť široké spektrum cieľov – pomoc štátu rodinám, starostlivosť o mladú generáciu, kvalitné vzdelanie zdarma, podporu živnostníkov a malých firiem, znižovanie odvodového zaťaženia. Filozofia strany sa niesla v duchu Mikušovho osobného hesla *Úcta k tradíciám a zodpovednosť za budúcnosť*.

ND bola zameraná na občana v slovenských regiónoch, na posilnenie malého a stredného podnikania, rozvoj cestovného ruchu a infraštruktúry, ako aj na všeobecné ľudské hodnoty, ktoré sú platné v novodobej spoločnosti, zároveň rozvíjajúca spolupatričnosť a vlastenectvo." Strana tvrdila, že je demokratická ľudová strana, ktorá stavia aj na kresťanských hodnotách. Piliere tvorili spolupatričnosť, solidarita a vlastenectvo. ND sa hlásila k spolupráci s európskymi ľudovými a demokratickými stranami.

## Volebné výsledky

## Vedenie strany
* 2009-2016 Tibor Mikuš – predseda

## Referencie


## Externé odkazy
* Oficiálna stránka 
* ND v registri strán MV SR 

Kategória:Zaniknuté politické strany na Slovensku
United World College of South East Asia

**United World College of South East Asia (UWCSEA)** je nezisková medzinárodná škola v Singapure. Je najväčšou z medzinárodnej siete United World Colleges s dvomi kampusmi v Doveri a Ang Mo Kio otvorenom v roku 2008. Na rozdiel od mnohých iných UWC škôl ponúka UWCSEA programy nielen pre stredoškolákov, ale tiež žiakov od 4 rokov. 

## Pozri aj
* Oficiálne stránky UWCSEA

Kategória:United World Colleges
Brettonwoodská menová sústava

**Brettonwoodská (menová) sústava** alebo **brettonwoodský (menový) systém**  (menej vhodne *bretton-woodská (menová) sústava, bretton-woodský (menový) systém*) bola medzinárodná finančná a menová sústava po druhej svetovej vojne trvajúca do 70. rokov. Vznikla na základe tzv. **brettonwoodských dohôd** alebo **dohôd z Bretton Woods**, ktoré boli prijaté na Menovej a finančnej konferencii OSN konanej v júli 1944 v okrese Bretton Woods v New Hampshire, USA (tzv. brettonwoodská konferencia).    

Na základe brettonwoodských dohôd bol založený aj Medzinárodný menový fond. 

Brettonwoodská menová sústava stála na týchto princípoch:
* Opierala sa o pevné menové kurzy. Parity jednotlivých účastníckych mien sa vyjadrovali zároveň v zlate a americkom doláre. Menové kurzy sa mohli meniť len po konzultáciách a súhlase MMF. Členské krajiny sa zaviazali udržiavať parity svojich mien v rozmedzí stanovenom MMF, trhové menové kurzy mohli oscilovať okolo parity v rozmedzí ± 1%.
* Hoci bol zrušený zlatý štandard, zlato naďalej vystupovalo vo funkcii svetových peňazí a používalo sa na vyrovnávanie schodkov platobných bilancií aj ako medzinárodný platobný prostriedok.
* Pri medzinárodných zúčtovacích operáciách a ako rezerva sa používali aj niektoré národné meny – tzv. svetové rezervné meny: prvou svetovou rezervnou menou sa stal americký dolár, druhou bola libra šterlingov
* Americká vláda sa zaviazala, že zahraničným centrálnym bankám bude vymieňať doláre za zlato, a to na základe zlatej parity dolára 1 trójska unca zlata = 35 dolárov. Prostredníctvom amerického dolára sa hlavné meny stali vymeniteľné za zlato – to predstavovalo základnú väzbu brettonwoodskej menovej sústavy. 
* Zmeny menových parít sa pri jednotlivých menách mohli uskutočniť iba v povolenom rozsahu: do 10 % bez predbežného súhlasu MMF, nad 10 % len pri fundamentálnej nerovnováhe, a to pri splnení dvoch podmienok:
1. pri súhlase väčšiny
2. pri súhlase členov, ktorých podiel na celkových vstupných vkladoch do MMF bol 10 % a viac (vtedy len USA a Veľká Británia). 
* Členské krajiny boli povinné postupne zaviesť vymeniteľnosť svojich mien voči ostatným menám. Vymeniteľnosť sa týkala oblasti bežných platieb, kde mal platiť princíp voľnosti platieb. 	

V roku 1971 došlo devalvácii dolára voči zlatu 1 trójska unca zlata = 38 dolárov, v roku 1973 1 trójska unca = 42,22 dolára. 

Trhová cena zlata začala mnohonásobne prevyšovať jeho úradnú cenu. Kríza menového systému vyvrcholila 15. augusta 1971, kedy americká vláda zrušila vymeniteľnosť dolára za zlato. Menové kurzy tak stratili zlatý základ a začali sa udržiavať na základe trhových pomerov. Padol tak základný pilier brettonwoodskej sústavy. 

Neúspech pri reforme brettonwoodskej sústavy viedli k založeniu novej medzinárodnej menovej sústavy zvanej Kingstonská menová sústava.

## Poznámky


## Pozri aj
* Nový svetový poriadok

## Literatúra
* 
* 

Kategória:Mena
Kategória:Ekonomika
Harz

**Harz** môže byť:
*pohorie v Nemecku, pozri Harz (pohorie)
*dištrikt v nemeckom Sasku-Anhaltsku, pozri Harz (dištrikt)

## Pozri aj
*Hochharz
Bartková (prítok Oravcovej)

**Bartková** je potok na Horehroní, vo východnej časti okresu Brezno. Je to ľavostranný prítok Oravcovej, meria 2,5 km a je tokom IV. rádu.

## Prameň
Pramení na južných svahoch Nízkych Tatier, v geomorfologickom podcelku Kráľovohoľské Tatry, na južnom úpätí Kolesárovej (1 508,0 m n. m.) v nadmorskej výške cca 980 m n. m.

## Opis toku
Od prameňa tečie na hornom toku smerom na JJV, v pramennej oblasti priberá krátky ľavostranný prítok z južného úpätia Kolesárovej a na strednom toku vytvára oblúk prehnutý na východ. Na dolnom toku vstupuje do Horehronského podolia, stáča sa, tečie smerom na JJZ a koryto potoka sa výraznejšie vlní. Severoseverovýchodne od intravilánu obce Závadka nad Hronom ústi v nadmorskej výške približne 655 m n. m. do Oravcovej.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Kráľovohoľských Tatrách
Kategória:Vodné toky v Horehronskom podolí
Kategória:Vodné toky v okrese Brezno
Bitka o Tarawu

**Bitka o Tarawu** bolo ozbrojené stretnutie americkej a japonskej armády počas druhej svetovej vojny, 20.23.&nbsp;novembra 1943. Vyčistenie celého atolu trvalo až do 28. novembra 1943.

Po niekoľkodennom bombardovaní vylodila americká bojová skupina 53 (*Task Force 53*) na ostrove Betio 18&nbsp;600 vojakov. Vybudovaná sieť bunkrov na Betiu obsadená 4800 japonskými obrancami odolala prípravnému bombardovaniu. Vylodenie bolo rušené odhodlanou posádkou a tiež tým, že vyloďovacie plavidlá sa nedokázali dostať cez pobrežné útesy obklopujúce ostrov. To znamenalo, že sa útočiaci vojaci museli dlho brodiť cez plytčiny a stali sa tak ľahkým cieľom pre paľbu obrancov. Ostrov bol dobytý 23. novembra a padlo pri tom viac ako 1000 amerických vojakov, ďalších viac než 2000 bolo ranených. Z japonskej posádky ostrova prežilo iba 110 mužov. 

Počas tejto operácie bol tiež dobytý blízky atol Makin.

## Referencie


## Literatúra
* 
* 
* 
* 

## Iné projekty

## Externé odkazy
* 
* 

## Zdroj

Kategória:Bitky druhej svetovej vojny
Kategória:Bitky v 1943
Oravcová (prítok Hrona)

**Oravcová** je potok na Horehroní, vo východnej časti okresu Brezno. Je to pravostranný prítok Hrona, meria 3,9 km a je tokom III. rádu. Pomenovanie nesie podľa vrchu Oravcová (1 544,2 m n. m.) v hlavnom hrebeni Nízkych Tatier, severozápadne od jeho prameňa.

## Prameň
Pramení v Nízkych Tatrách, v geomorfologickom podcelku Kráľovohoľské Tatry, na JJZ úpätí Kolesárovej (1 508,0 m n. m.) v nadmorskej výške približne 940 m n. m.

## Opis toku
Od prameňa tečie severojužným smerom cez lokalitu Drôťačka, sprava priberá prítok prameniaci severovýchodne od horárne Kolesárová, prechodne sa stáča na juhovýchod a vteká do Horehronského podolia. Tu sa opätovne stáča smerom na juh, sprava priberá prítok (661,6 m n. m.) vznikajúci východne od horárne Kolesárová a tečúci cez lokalitu Vyšné rakytiny, a následne zľava priberá aj Bartkovú. Na severovýchodnom úpätí vrchu Pivarčovské (673 m n. m.) ďalej priberá pravostranný prítok prameniaci severne od obce Závadka nad Hronom, potok tečie územím východne od intravilánu spomenutej obce cez priemyselný areál, kde podteká štátnu cestu č. 66 i železničnú trať Banská Bystrica – Červená Skala. Do Hrona sa vlieva východne od centra obce Závadka nad Hronom v nadmorskej výške cca 614 m n. m.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Kráľovohoľských Tatrách
Kategória:Vodné toky v Horehronskom podolí
Kategória:Vodné toky v okrese Brezno
Tarawa

náhľad|Mapa atolu

**Tarawa** je atol Gilbertových ostrovov. Administratívne je súčasťou republiky Kiribati. Je sídlom jedného z najväčších miest Bairiki.

Tarawa bola počas druhej svetovej vojny dôležitou základňou japonských vojsk na Gilbertových ostrovoch. V novembri 1943 o ňu viedli Američania tvrdé boje.

Kategória:Atoly Kiribati
Kategória:Gilbertove ostrovy
Poďme bratia do Betlehema

***Poďme bratia do Betlehema*** je šiesty štúdiový a prvý z vianočných albumov rockovo aranžovaných coververzií vianočných kolied od skupiny Tublatanka, ktorý vydalo v roku 1993 hudobné vydavateľstvo Tommü Records. Jedinou pôvodnou skladbou albumu je „Pieseň pre stratených synov“ od autorskej dvojice Martin Ďurinda / Martin Sarvaš. V roku 2007 vydalo album v reedičnej licencii Tommü Records české hudobné vydavateľstvo Monitor. Bol súčasťou dvojcdboxu, spolu s titulom *[[Vianočný deň (hudobný album)|Vianočný deň]]*.

## Zoznam skladieb
Koledy upravil Martin Ďurinda a Ďuro Černý (16)
# „Poďme bratia do Betlehema“ - 4:11
# „Povedzte nám pastuškovia“ - 3:07
# „Narodil sa Kristus Pán“ - 2:47
# „Tichá noc“ - 3:48
# „Dobrý pastier sa narodil“ - 2:53
# „Pri betlehemskom salaši“ - 3:11
# „Búvaj dieťa krásne“ - 4:03
# „Pieseň pre stratených synov“ (Martin Ďurinda / Martin Sarvaš) - 3:17
# „Pastieri, pastieri, hore vstaňte“ 3:47
# „Nesiem Vám noviny“ - 3:56
# „Do hory, do lesa valasi“ - 2:49
# „Vstávajte pastieri“ - 3:07
# „Ó chýr preblahý“ - 3:23
# „Pásli ovce valasi“ - 2:47
# „Dnešný deň sa radujme“ - 3:23
# „Tichá (hlasná) noc“ - 2:55

## Výroba albumu
* Martin Ďurinda - elektrická a akustická gitara, spev
* Juraj Černý - bicie, perkusie
* Pavol Hryc, Anton Kubasák, Jozef Pacholský - spolupráca na realizácii
* Andrej Sloboda - zvuková réžia
* Alexander Klinko - fotografie a dizajn obalu
* Dušan Giertl a Martin Ďurinda - producenti
* Pavol Drapák, Braňo Černák, Miroslav Mikuška, Radovan Orth, Peter Dudák, Jozef Jurička, Anton Kubasák, Peter Čapkovič, Tibor Horniak, Ingrid Vranovičová, Henriet Sládeková, Miroslava Nemcová a Bratislavský detský zbor - zbor

## Externé odkazy
* tublatanka.sk – oficiálna stránka skupiny

Kategória:Hudobné albumy z 1993
Kategória:Albumy Tublatanky
Kategória:Albumy coververzií
Kategória:Vianočné albumy
Karnaughova mapa

**Karnaughova mapa** je metóda používaná na minimalizáciu logickej funkcie pri jej analýze. Jej princípom je zobrazenie n-rozmernej tabuľky hodnôt do dvojrozmernej mapy. Z tejto mapy možno potom graficky vyčítať minimálnu funkciu. 

## Príklad
Analýza logickej funkcie závislej na troch parametroch (x, y, z). Pravdivostná tabuľka je nasledovná:

Matematický vzorec pre túto funkciu by sa (bez minimalizácie) dal zapísať takto:
Q = (\bar{x} \cdot \bar{y} \cdot \bar{z}) + (\bar{x} \cdot y \cdot \bar{z}) + (x \cdot \bar{y}  \cdot \bar{z})

Pre minimalizáciu tejto funkcie teraz použijeme Karnaughovu mapu.

Políčka v tabuľke reprezentujú len inú formu zápisu výsledku Q. Zvýraznená oblasť obsahuje výsledok Q=1 ak všetky tri premenné x,y a z = 0.

Výhoda zápisu do Karnaughovej mapy spočíva v tom, že oblasti ovplyvnené každou z premenných sú na rozdiel od pravdivostnej tabuľky súvislé. Aby toto bola pravda je potrebné vnímať mapu tak, že za posledným stĺpcom nasleduje opäť stĺpec prvý, čím sa prepoja (do tej doby nekonzistentné) oblasti  \bar(z) . Teraz definujeme vzorec podobne ako pri pravdivostnej tabuľke, s tým, že si všímame súvislé oblasti.

Táto oblasť je celkom nezávislá od x (môže nadobúdať hodnoty 1 i 0), závisí iba od y a z. Môžeme teda zapísať
Q_1 = \bar{y} \cdot \bar{z}

Táto oblasť je celkom nezávislá od y (môže nadobúdať hodnoty 1 i 0), závisí iba od x a z. Môžeme teda zapísať
Q_2 = \bar{x} \cdot \bar{z}

Výsledná funkcia bude teda vyzerať:

Q(x,y,z) =  (\bar{y} \cdot \bar{z}) + (\bar{x} \cdot \bar{z})

## Iné projekty

## Zdroj

Kategória:Matematická logika
Kategória:Eponymické termíny v matematike
Kategória:Eponymické termíny v informatike
Daniel Schneidermann

thumb|right|Daniel Schneidermann
**Daniel Schneidermann** (* 5. apríl 1958, Paríž) je francúzsky novinár a autor. 

## Dielo
* *Tout va très bien, monsieur le ministre*, Belfond, 1987, ISBN 2-7144-2069-9
* *Où sont les caméras ?*, Belfond, 1989, ISBN 2-7144-2308-6
* *Un certain Monsieur Paul, l'affaire [[Paul Touvier|Touvier]]*, Fayard, 1989 (avec Laurent Greilsamer), ISBN 2-213-59248-9
* *Les Juges parlent*, Fayard, 1992 (avec Laurent Greilsamer), ISBN 2-213-02939-3
* *Arrêts sur images*, Fayard, 1994, ISBN 2-213-59180-6
* *Anxiety Show*, Arléa, 1994, ISBN 2-86959-216-7
* *La Disparue de Sisterane*, Fayard, 1992, ISBN 2-213-02847-8
* *Nos mythologies*, Plon, 1995, ISBN 2-259-18164-3
* *L'Étrange Procès*, Fayard, 1998, ISBN 2-213-60104-6 
* *Du journalisme après Bourdieu*, Fayard, 1999, ISBN 2-213-60398-7 
* *Les Folies d'Internet*, Fayard, 2000, ISBN 2-213-60694-3
* *Où vont les juges ?*, Fayard, 2002 (avec Laurent Greilsamer), ISBN 2-213-61077-0
* *Le Cauchemar médiatique*, Denoël, 2003, ISBN 2-07-031704-8

## Film
* *[[Kosovo]], des journalistes dans la guerre* (Dokumentarfilm für ARTE, 2000, 90 Minuten)

## Externé odkazy
* Arrêt sur Images

 

Kategória:Narodenia v 1958
Kategória:Francúzski novinári
Anger

**Anger** môže byť:

*  obec v Rakúsku v okrese Weiz v Štajersku, pozri Anger (Štajersko)

*  obec v Nemecku v okrese Berchtesgadener Land v Bavorsku, pozri Anger (Bavorsko)
Náučný chodník Koháryho dub

vpravo|náhľad|Orientačná tabuľa Náučného chodníka Koháryho dub

**Náučný chodník Koháryho dub** je náučný chodník v Štiavnických vrchoch. Začína pred základnou školou v Hontianskych Nemciach. Je lineárny, dlhý , s prevýšením . Na trase, ktorej čas prechodu pokojnou chôdzou trvá 1,5 hodiny, je nainštalovaných päť informačných zastávok s rôznou tematikou:

*1. CHKO Štiavnické vrchy
*2. Reliéf a činnosť vody
*3. Lesný ekosystém
*4. Lúčny ekosystém
*5. Chránený strom - Koháryho dub

## Externé odkazy
* Náučný chodník Koháryho dub

Kategória:Náučné chodníky na Slovensku
Kategória:Štiavnické vrchy
Monterrey Open 2009

**[[Monterrey Open]] [[2009]]** bol tenisový turnaj žien, ktorý sa konal v dňoch  od 2. do 8. marca 2009  na otvorených dvorcoch s tvrdým povrchom v mexickom meste Monterrey. Titul v dvojhre žien získala Francúzka Marion Bartoliová, ktorá vo finále porazila Číňanku Li Na. Bol to jej piaty titul v dvojhre na okruhu WTA.  Titul vo štvorhre žien získali Francúzka Nathalie Dechyová a Talianka Mara Santangelová, ktoré vo finále porazili český pár Iveta Benešová, Barbora Záhlavová Strýcová. Pre N. Dechyovú to bol siedmy a pre M. Santangelovú deviaty titul vo štvorhre na okruhu WTA. 

## Víťazi
### Dvojhra žien

** [[Marion Bartoliová]]** vs.  Li Na 6-4 6-3

### Štvorhra žien

** [[Nathalie Dechyová]] /  [[Mara Santangelová]]** vs.  Iveta Benešová /  Barbora Záhlavová Strýcová 6-3 6-4

## Externé odkazy
* Oficiálna stránka turnaja


Kategória:Monterrey Open
Kategória:WTA Tour 2009
Fischbach

**Fischbach** môže byť:

miesto v Nemecku:

*  obec v Nemecku v okrese Birkenfeld v Porýnie-Falcku, pozri Fischbach (pri Idar-Obersteine)

*  obec v Nemecku v okrese Kaiserslautern v Porýnie-Falcku, pozri Fischbach (pri Kaiserslauterne)

*  obec v Nemecku v okrese Südwestpfalz v Porýnie-Falcku, pozri Fischbach bei Dahn

*  obec v Nemecku v okrese Bitburg-Prüm v Porýnie-Falcku, pozri Fischbach-Oberraden

*  obec v Nemecku v okrese Wartburg v Durínsku, pozri Fischbach/Rhön

miesto v Rakúsku:

*  obec v Rakúsku v okrese Weiz v Štajersku, pozri Fischbach (Štajersko)

miesto v Švajčiarsku:

*  obec v Švajčiarsku v okrese Willisau v kantóne Luzern, pozri Fischbach (Luzern)

*  obec v Švajčiarsku v okrese Bremgarten v kantóne Aargau, pozri Fischbach-Göslikon

miesto v Luxembursku:

*  obec v Luxembursku v okrese Luxemburg v kantóne Mersch, pozri Fischbach (Luxembursko)
Kathrin Wörleová

**Kathrin Wörleová** (* 18. február 1984, Lindau, Nemecko) je súčasná nemecká profesionálna tenistka.

## Externé odkazy

Kategória:Narodenia v 1984
Kategória:Nemeckí tenisti
Floing

**Floing** môže byť:

*  obec vo Francúzsku v regióne Champagne-Ardenne v departemente Ardennes, pozri Floing (Ardennes)

*  obec v Rakúsku v okrese Weiz v Štajersku, pozri Floing (Rakúsko)
Suprematizmus

[right|thumb|[Kazimir Severinovič Malevič: Suprematism 1916]]

**Suprematizmus** (rus. *супрематизм*) je umelecké hnutie, ktoré sa zameriava na fundamentálne geometrické tvary, predovšetkým na štvorec a kruh, ktorý vznikol v Rusku v rokoch 1915 – 1916.

Kategória:Avantgarda
Kategória:Moderné umenie
Kategória:Výtvarné umenie
Kategória:Umenie v Rusku
Kategória:Umelecké smery
Ženská štvorhra na Monterrey Open 2009

**Ženská štvohra na Monterrey Open 2009** sa hrala ako súčasť Monterrey Open 2009 od 2. do 8. marca 2009.  Titul získali Francúzka Nathalie Dechyová a Talianka Mara Santangelová, ktoré vo finále porazili český pár Iveta Benešová, Barbora Záhlavová Strýcová 6-3 6-4. Pre N. Dechyovú to bol siedmy a pre M. Santangelovú deviaty titul vo štvorhre na okruhu WTA. 

## Nasadenie

## Odmeny a body do rebríčka

## Výsledky

## Externé odkazy
* Turnaj na stránkach WTA 

Kategória:Monterrey Open 2009
Mariana Duqueová Mariñová

**Mariana Duqueová Mariñová **(* 12. august 1989, Bogotá, Kolumbia) je súčasná kolumbijská profesionálna tenistka.

## Iné projekty

## Externé odkazy

Kategória:Kolumbijskí tenisti
Kategória:Kolumbijskí olympionici
Kategória:Tenisti na Letných olympijských hrách 2016
Majstrovstvá sveta v severskom lyžovaní 2009 – Skiatlon mužov

**Skiatlon mužov** (15 km klasicky + 15 km voľnou technikou) na **[[Majstrovstvá sveta v severskom lyžovaní 2009|Majstrovstvách sveta v severskom lyžovaní 2009]]** bola jedna z 6 mužských disciplín na Majstrovstvách sveta v severskom lyžovaní 2009 v Liberci. Súťažilo sa 22. februára 2009. Víťazom sa stal Nór Petter Northug.

## Výsledky

## Referencie
*Výsledky 

Kategória:Majstrovstvá sveta v severskom lyžovaní 2009
Tore Ruud Hofstad

**Tore Ruud Hofstad** (* 9. august 1979 v Lørenskog, Nórsko) je nórsky profesionálny bežec na lyžiach.  

## Víťazstvá s Svetovom pohári

## Externé odkazy
*

Kategória:Narodenia v 1979
Kategória:Nórski bežci na lyžiach
Vid

**Vid** môže byť:
* odborne: modifikácia, obmena
* v jazykovede: skrátene slovesný vid
* v lekárstve: zriedkavo fosfén
* alternatívny názov rieky Vit v Bulharsku, pozri Vit (rieka)
* sídlo v Chorvátsku, pozri Vid (Chorvátsko)
* obec v Maďarsku, pozri Vid (Maďarsko)
* zastarano: Vít (meno)
* zastarano alebo knižne:
** videnie, zazrenie
** zrak, pohľad
** výhľad
** spôsob nazerania, svetonázor
** tvar, podoba, výzor
** zjav, jav

**VID** môže byť:
* ruská TV spoločnosť, pozri VID (spoločnosť)
* Aviaprad, kód IATA
* VLAN Identifier
* Voltage Identification
Harold Dwight Lasswell

**Harold Dwight Lasswell** (13. február 1902 - 18. december 1978) bol popredný americký politický vedec a komunikačný teoretik. Bol členom Chicagskej školy (Chicago school) sociológie a profesorom práva na Yalskej Vysokej Škole (Yale University). Taktiež bol prezidentom Svetovej akadémie vied a umenia a Americkej politickej asociácie. Spolu s ďalšími významnými liberálmi tohto obdobia, ako bol Walter Lippmann, tvrdil, že demokracia potrebuje propagandou udržať civilných občanov v súlade so zameraním skupiny rozhodne to bolo v ich najlepšom záujme. 

Lasswell študoval na Chicagskej Vysokej Škole v roku 1920 a bol tam značne ovplyvnený vyučovaným pragmatizmom, obzvlášť ako ho navrhovali John Dewey a George Herbert Mead. Viac ovplyvňovaný však bol Freudovskou filozofiou, ktorú uplatňoval pri mnohých jeho analýzach propagandy a komunikácie. 

Pred začiatkom Druhej svetovej vojny v roku 1937 Harold Dwight Lasswell priniesol do politológie termín "Kasárenský štát" a neskôr v rovnomennej knihe z roku 1941 upozornil na to, že najnebezpečnejším je taká spoločnosť kde je najvplyvnejšou skupinou sú odborníci na násilie využívajúci moderné prostriedky pre udržanie moci. Protikladom „kasárenského štátu“ je spoločnosť, v ktorej sú mocenskou elitou podnikateľské kruhy. Prechodnými typmi spoločnosti sú: 1) štát riadený aparátom straníckej propagandy; 2) štát straníckej propagandy; 3) rôzna kombinácia monopolov straníckych a trhových monopolov.https://financnenoviny.com/lasswell-boj-o-moc-je-prejav-zleho-zazitku-z-detstva/

Počas druhej svetovej vojny Lasswell zastával pozíciu šéfa experimentálnej divízie pre štúdium vojny. Analyzoval nacistické propagandistické filmy na identifikáciu mechanizmov presviedčania, ktoré boli používané na zabezpečenie tichého súhlasu a podpory nemeckej populácie pre Hitlera v krutom vojnovom období.

## Publikované články
* Propaganda Technique in the World War (1927, 1971)
* World Politics and Personal Insecurity (1935, 1965)
* Politics: Who Gets What, When, How (1935)
* "The Garrison State" ("Kasárenský štát" 1941)
* Power and Personality (1948)

## Referencie

Kategória:Narodenia v 1902
Kategória:Úmrtia v 1978
Kategória:Politológovia USA
Kategória:Vyučujúci na Yale University
Ženská dvojhra na Monterrey Open 2009

**Ženská dvojhra na Monterrey Open 2009** sa hrala ako súčasť Monterrey Open 2009 od 2. do 8. marca 2009. Titul získala Francúzka Marion Bartoliová, ktorá vo finále porazila Číňanku Li Na 6-4 6-3. Bol to jej piaty titul v dvojhre na okruhu WTA.

## Nasadenie

## Odmeny a body do rebríčka

## Výsledky
### Finále

### Horná polovica

### Dolná polovica

## Kvalifikácia
### Nasadenie

### Odmeny a body do rebríčka

### Výsledky

## Externé odkazy
* Turnaj na stránkach WTA 

Kategória:Monterrey Open 2009
Denis McQuail

**Denis McQuail** (* 12. apríl 1935, Londýn – † 25. jún 2017) bol anglický vedec, venujúci sa oblasti komunikačných teórií a spisovateľ. Od roku 1968 napísal viac ako 12 kníh, väčšinou sa venujúcich masovým médiám. Hlavnou témou jeho prác je užitočnosť a nebezpečenstvá masovej komunikácie.

## Život a dielo
Pôsobil dve desaťročia na Amsterdamskej univerzite. Pred rokom 1980 publikoval knihu *Komunikačné modely*, ktorá popisuje detailné základy komunikačných modelov (Lasswellov model, Shannonov a Weaverov model, Gerbnerov model), teórie médií a masové médiá. Kniha je kompiláciou existujúcich komunikačných teórií s autorovými vlastnými myšlienkami.

McQuailova druhá kniha *Masovo-komunikačné teórie* prejednáva vo väčšej miere koncept masovej komunikácie. Obzvlášť hovorí o význame masových médií a ich ovplyvňovaní jednotlivcov a skupín.

## Referencie

Kategória:Anglickí vedci
Kategória:Anglickí spisovatelia
Kategória:Absolventi Oxfordskej univerzity
Kategória:Osobnosti z Londýna
Spin doctoring

**Spin doctoring** - prekrúcanie reality, resp. povedaného predtým, v snahe presvedčiť cieľové publikum o tom, že niečo je inak než si toto publikum myslí. V USA sú „spin doctors“ nazývaní tí, čo sú majstri v manipulácii názorov, tí, čo nekladú dôraz na zmenu reality a správania sa svojich šéfov, organizácií, klientov, ale na odlišnú interpretáciu skutočnosti tak, aby vyznela pozitívne alebo tak, ako si to niekto želá.
Hur (Mojžiš)

**Hur** bol blízky spoločník Mojžiša počas 40-ročného putovania Izraelitov po púšti z egyptského zajatia do Palestíny. Žil v 15. alebo 13. storočí pred Kr. Biblia ho priamo spomína dva razy, zakaždým ako jedného z vodcov Izraelitov: podľa knihy Exodus počas bitky Izraelitov s Amalekitmi držal Hur spoločne s Mojžišovým bratom Áronom Mojžišove ruky, každý z jednej strany, aby mohli Izraeliti takto s Božou pomocou Amalekitov poraziť. Ďalej podľa knihy Exodus ustanovil Mojžiš po svojom odchode na horu Sinaj za svojich zástupcov svojho brata Árona a Hura. V jeho neprítomnosti mali dočasne dozerať na Izraelitov a súdiť ich vzájomné spory.

Židovský historik Jozef Flavius tvrdí, že Hur bol Mojžišovým a Áronovým švagrom. Mal za manželku ich sestru prorokyňu Máriu (Mirjam). Keď sa postavil proti uctievaniu zlatého teľaťa, vzbúrení Izraeliti ho zabili.

## Referencie

## Pozri aj
* Exodus (Biblia)

Kategória:Biblické postavy
Zámok Bučovice

**Zámok Bučovice** je renesančný zámok v centre juhomoravského mesta Bučovice.

Dal ho postaviť v rokoch 1566 – 1582 pán Ján Šember z Boskovíc, v tom čase jeden z najbohatších moravských šľachticov. Staviteľom zámku s renesančnými arkádami bol severotaliansky majster Pietro Gabri, stavbu realizoval s využitím plánov Jacopa Strada (nie – ako sa často chybne uvádza – Pietra Ferrabosco di Lagno).

Zámok má priestorný dvor lemovaný z troch strán arkádami. Štíhlych stĺpov a arkád s hlavicami (iónskymi, rímskymi i korintskými) je celkom 96. Sokle stĺpov sú ozdobené emblémami, kamenné veraje dverí nesú znaky zakladateľa zámku a jeho manželiek. Na barokových úpravách zámku (od 1633) sa podieľal Giovanni Giacomo Tencalla, ktorý pre Maximiliána Lichtenštajnského (manžela dcéry Jána Šembera Kataríny) vytvoril i manieristickú fontánu (1637) uprostred zámku. Vodotrysk je vysoký 8,5 metra, predstavuje kalichovitú vázu s lupienkovito ohnutou hlavicou, ktorá prechádza do štyroch vyhĺbených dračích hláv opierajúcich sa o bedrá drepiacich morských panien. Hore je zakončený sochou bacchanta. V tom čase boli pristavané i štyri rohové veže s kovovými "lucernami", ktoré však pre veľkú váhu museli byť z veží postupne zvesené.
left|thumb|Manieristická fontána
Od roku 1681 prestal zámok slúžiť ako panské sídlo a stal sa administratívnym centrom panstva, od roku 1720 sídlom centrálnej lichtenštajnskej učtárne. Odvtedy žiadne závažnejšie stavebné úpravy nenarušili jeho taliansky renesančný charakter.

## Iné projekty

## Externé odkazy
*Oficiálna stránka

## Zdroj

Bučovice, zámok
Kategória:Národné kultúrne pamiatky v Juhomoravskom kraji
Bučovice
Zámok Ctěnice

**Zámok Ctěnice** leží v osade Ctěnice, ktorá od roku 1950 patrí do katastrálneho územia Vinoř a od roku 1974 je súčasťou Prahy.

## História zámku
Prvá písomná zmienka pochádza z roku 1372. V dobe husitských vojen, v roku 1421, bol hrádok zabratý pražskou obcou. Počas 17. storočia vlastnili zámok Boryňovci z Lhoty, Valdštejnovci a Losyovci z Losinthalu. Posledným významným rodom, ktorý zasiahol do podoby zámku, boli Windischgrätzovci.

Zámok bol pôvodne gotickým hrádkom. Okolo roku 1550 bol prestavaný na renesančný zámok. V 18. storočí dostal zámok klasicistický barokový vzhľad. Ten sa dochoval s drobnými úpravami až dodnes. Od roku 1945 objekt chátral, až bol v roku 1993 bezplatne prevedený do majetku hlavného mesta Prahy. Objekt bol zverený Pražskej informačnej službe, ktorá celý areál zrekonštruovala.

## Súčasnosť
Zámok je v súčasnej dobe po rekonštrukcii a je prístupný v návštevných hodinách. Súčasťou areálu je zámocký park, hospodárske budovy a jazdiareň. V areáli je stála expozícia historických kočov, výstava týkajúca sa histórie Vinoře a expozícia venujúca sa dobe vlády Habsburgovcov.

## Iné projekty

## Externé odkazy
* Oficiálne stránky
* Zámocký areál Ctěnice na www.ctenice.cz 
* O zámku na stránkach Pražskej informačnej služby 

## Zdroj

Ctěnice, zámok
Ctěnice
Kategória:Kultúrne pamiatky v Prahe
Zámok Hluboká

**Zámok Hluboká** (po nemecky *Frauenberg*) leží na návrší nad Vltavou v meste Hluboká nad Vltavou asi  severne od Českých Budějovic. Je verejnosti prístupný a patrí k turisticky najatraktívnejším pamiatkam v Česku. V bývalej zámockej jazdiarni sídli Alšova jihočeská galerie, ktorá spravuje zbierku sôch a obrazov holandských a flámskych maliarov 17. a 18. storočia.

## Dejiny
thumb|vľavo|Zámok s časťou parku
Na mieste ranogotickej tvrdze z druhej polovice 13. storočia dnes stojí gotický hrad ktorý vybudoval koncom 
15. storočia Vilém z Pernštejna.
Majiteľom hradu sa neskôr stal kráľ Ferdinand I. Habsburský ktorý ho predal roku 1562. Tak prešla Hluboká do majetku pánov z Jindřichova Hradce, ktorí ho prestavili na renesančný zámok. O storočie neskôr zakúpil panstvo Hluboké Jan Adolf I. z rodu Schwarzenbergovcov, zakladateľ juhočeskej vetvy rodu ktorá tu sídlila po temer tri storočia. Z iniciatívy kniežaťa Adama Františka bol zámok začiatkom 18. storočia prestavaný v barokovom slohu podľa plánov staviteľa P. I. Bayera a jeho nasledovníka A. E. Martinelliho.

V tridsiatych rokoch 19. storočia sa rozhodol knieža Jan Adolf II. Hlubokú od základu strhnúť a vybudovať nový zámok v romantickom štýle. Projekt vypracoval architekt Franz Beer, ktorý tiež od roku 1840 dvadsať rokov sám viedol stavebné práce. Nové budovy, ktoré stoja dodnes, boli postavené v štýle tudorovskej gotiky podľa vzoru anglického kráľovského zámku Windsor. Náročné exteriéry a interiéry boli dokončené až v roku 1871 pod vedením D. Deworetzkého. Zámok je obklopený anglickým parkom so sochárskou výzdobou.

## Interiéry

Steny a stropy interiérov sú bohato zdobené drevorezbami a obložené ušľachtilým drevom. Najcennejší nábytok sa nachádza v Rannom salóne. Niektoré miestnosti sú zdobené obrazmi európskych majstrov 16. až 18. storočia, lustrami, vitrážami a keramikou z Delft – predovšetkým spálňa a šatňa kňažnej Eleonóry, tzv. Hamiltonov Kabinet a čitáreň. Portréty na stenách znázorňujú najvýznamnejších členov rodu Schwarzenbergov. Najväčšou miestnosťou je sála knižnice s kazetovým stropom preneseným zo Schwarzenbergu. Návštevníkov zaujme aj zbrojnica zámku. V neogotickej kaplnke sa nachádza oltár s veľkou neskorogotickou archou.

## Iné projekty

## Externé odkazy
*Oficiálne stránky
*Zámok Hluboká nad Vltavou na www.zamek-hluboka.cz

## Zdroj

Hluboká, zámok
Kategória:Neogotické stavby v Česku
Kategória:Národné kultúrne pamiatky v Juhočeskom kraji
Kategória:Stavby v okrese České Budějovice
Zámok Jindřichův Hradec

**Zámok Jindřichův Hradec**, pôvodne gotický hrad v Jindřichově Hradci bol založený v 13. storočí.

Jeho zakladateľom bol Jindřich z Nového Hradca, z rodu Vítkovcov, ktorých hradnej línii patril až do začiatku 17. storočia, kedy rod vymrel po meči.

Predchodcom hradu bolo přemyslovské hradisko. Pôvodnú stavbu neveľkého hradu dokončil Oldřich I. z Hradca. Za neho bola tiež postavena valcovitá veža, ktorá mala chrániť vstup do jeho komnát. Za Jindřicha IV. z Hradca, ktorý pôsobil ako najvyšší pražský purkrabí, dosiahol hrad zlepšenie ochranných prvkov.

Hrad sa stal postupne komfortným renesančným zámkom prispôsobeným moderným trendom. O najväčšiu prestavbu sa zaslúžil Adam z Hradca a jeho syn Jáchym, ktorí čerpali z prostriedkov, ktoré získal Adam keď pomohol Ferdinandovi I. Habsburskému na trón, vďaka čomu získal vysoké postavenie.

V roku 1602 prešiel zámok do rúk rodu Slavatovcov sobášom medzi Luciou Otíliou, sestrou Jáchyma Oldřicha z Hradca, a  
Vilémom Slavatom z Chlumu a Košumberka. Rodu Slavatovcov patril zámok do konca 17. storočia a počas tejto doby neprišlo k žiadnym zásadným zmenám.

V roku 1694 po ich vymretí prešiel do rúk rodu Černínovcov z Chudenic, počas sedemročnej vojny sa z neho stala vojenská nemocnica a v roku 1773 vyhorel. Pri tomto požiari bola poškodená veľká časť zámku a rekonštrukcia sa uskutočnila až za Evžena Černína v 19. storočí, kedy sem premiestnil aj rodinný archív.

V roku 1945 boli zámok, hospodárstvo i archív zoštátnené. V rokoch 1976 – 1993 bola vykonaná rozsiahla renovácia. So svojou architektúrou a cenným vnútorným vybavením, ku ktorému patrí aj obrazáreň, patrí k najzaujímavejším  pamiatkam južných Čiech.

## Iné projekty

## Externé odkazy
*Oficiálne stránky 

## Zdroj

Jindřichův Hradec
Jindřichův Hradec
Kategória:Národné kultúrne pamiatky v Juhočeskom kraji
Kategória:Pamiatky na českých poštových známkach
Zámok Dobříš

**Zámok Dobříš** v stredočeskom meste Dobříš je rozsiahla rokoková trojkrídlová stavba s takmer štvorcovým dvorom a zaujímavým francúzskym a rozsiahlym anglickým parkom na južnej strane. Nachádza sa vo východnej časti mesta oproti kostolu.

## História
Súčasná podoba zámku pochádza z rokov 1745 – 1765, kedy Henrich Pavol Mansfeld uskutočnil rokokovú prestavbu. Až do 2. svetovej vojny ho vlastnil šľachtický rod Colloredo-Mansfeld. V roku 1942 ho vyvlastnili nacisti a bolo v ňom sídlo ríšskeho protektora. V roku 1945 ho získal československý štát a od tejto doby až do 90. rokov 20. storočia slúžil Klubu českých spisovatelů  ako Domov spisovateľov. V roku 1998 bol vrátený potomkom bývalých vlastníkov, rodine Colloredo-Mansfeld.

## Súčasnosť
left|thumb|Nádvorie zámku
Zámok i parky sú prístupné verejnosti, anglický celoročne bez vstupného. V zámku sa mimo iné nachádza múzeum motocyklov a časť zbierok mestského múzea. Miestna koniareň je využívaná pre svadby, zrkadlová sála je okrem honosnejších svadieb (vrátane celebrít) využívaná ako koncertná sála. V zámku sa koná veľa rôznych akcií, vrátane časti programu kulturného festivalu "Dobříšské záření".

Často sa tu natáčajú rôzne filmy, napr:
* Au Pair 2 (2001)
* Princ a ja 2 (2006)
* Princezná z mlyna 2
* Anjel a prezident

## Iné projekty

## Externé odkazy
Oficiálna stránka

## Zdroj

Dobříš, zámok
Kategória:Rokokové stavby v Česku
Kategória:Dobříš
Kategória:Stavby v okrese Příbram
Kategória:Múzeá v Česku
Zámok Konopiště

**Zámok Konopiště** je zámok v rovnomennej časti Benešova v stredných Čechách, 40 km juhovýchodne od Prahy. Leží asi 2 km na západ od centra Benešova. Preslávil sa ako posledné sídlo Františka Ferdinanda d'Este, dediča trónu Rakúsko-Uhorska. Atentát na neho sa pokladá za jednu z historických udalostí, ktoré viedli k začatiu prvej svetovej vojny.

Bol vybudovaný ako gotický hrad v 13. storočí, neskôr ho prestavali na zámok v barokovom slohu.

František Ferdinand d’Este zámok kúpil v roku 1887 a rozsiahle ho prestaval. Zaviedol na zámok vodovod a elektrinu. Je tu aj jeden z prvých elektrických výťahov.

Rozšíril i zámocký park v ktorom vášnivo lovil. Steny chodieb a izieb sú plné jeho trofejí. 

## Iné projekty

## Externé odkazy
* http://www.zamek-konopiste.cz
* http://www.pruvodce.com/konopiste/
*fotogalerie Konopiště | zajimavosti.rajce.net

## Zdroj

Konopiště, zámok
Kategória:Národné kultúrne pamiatky v Stredočeskom kraji
Konopiště
Kategória:Romantické stavby v Česku
Zámok Litomyšl

**Zámok Litomyšl** sa nachádza v meste Litomyšl na východe Čiech v Pardubickom kraji,  severozápadne od okresného mesta Svitavy. 

## Dejiny
Je jedným z najväčších renesančných zámkov v Česku, jeho začiatky siahajú do stredoveku, súčasnú podobu však získal až počas 16. storočia. Na mieste pôvodného hradu nechal najvyšší kancelár Království českého, Vratislav (1530 – 1582) z Pernštejna, postaviť svoje reprezentatívne sídlo. Kompletnú rozsiahlu prestavbu navrhol Giovanni Battista Aostalli (1510 – 1575) v rokoch 1568 – 1581. 

V 18. storočí bolo na zámku postavené, doteraz zachované, klasicistické divadlo. V tomto období bola aj podstatne rozšírená priľahlá záhrada, ktorá dnes tvorí dôležitú súčasť celého areálu. 

Od roku 1999 je zámok zapísaný na Zozname svetového dedičstva UNESCO.

## Galéria

Súbor:Zámek Litomyšl 1.JPG|Zámok Litomyšl
Súbor:Zámek Litomyšl 6.JPG|Zámok Litomyšl
Súbor:Zámek Litomyšl 2.JPG|Sgrafito
Súbor:Zámek Litomyšl 9.JPG|Zámok Litomyšl
Súbor:Litomyšl (Leitomischl) - zámecké divadlo.JPG|Zámocké divadlo


## Iné projekty

## Externé odkazy
* Oficiálne stránky 

## Zdroj

Litomyšl
Kategória:Lokality Svetového dedičstva v Česku
Litomyšl
Kategória:Národné kultúrne pamiatky v Pardubickom kraji
Kategória:Pamiatky na českých poštových známkach
Wrangelov ostrov

**Wrangelov ostrov** (, čukot. Умкилир – v preklade: Ostrov bielych medveďov) je ostrov v Severnom ľadovom oceáne asi  od severovýchodného pobrežia Ruska, na rozhraní Čukotského a&nbsp;Východosibírského mora. Ostrov je bez trvalej populácie, administratívne spadá do Čukotského autonómneho okruhu v&nbsp;Rusku, ku ktorému patrí od 20. augusta 1924. Bol pomenovaný podľa baróna Ferdinanda von Wrangela, nemeckého objaviteľa a námorníka v službách ruského cára, ktorý sa v rokoch 18201824 zorganizoval expedíciu neúspešne sa pokúšajúcu objaviť ostrov na základe starších správ. V roku 2004 bol prírodný systém na Wrangelovom ostrove zapísaný do zoznamu Svetového dedičstva UNESCO.

Wrangelov ostrov sa považuje za posledné miesto na svete, kde žili mamuty. Podľa všetkého sa tam vyskytovali ešte v roku 2000 pred Kristom. Ostrov je cca  dlhý a má rozlohu . Najvyšším bodom ostrova je hora Sovetskaja () vysoká . 

Podľa tlačovej správy Ministerstva obrany Ruskej federácie 20. augusta 2014 na ostrove pristála transportná loď *Maršal Gelovani*, pod velením korvetného kapitána Jevgenija Onufrieva, ktorá má za úlohu vykonať hydrografické práce v súvislosti so zriadením námornej základne Tichomorskej flotily.

## Referencie

## Iné projekty

## Externé odkazy
* 
* Meteorologické údaje o ostrove (archivovaná verzia prostredníctvom WebArchive) 

Kategória:Ostrovy Ruska
Kategória:Ostrovy Severného ľadového oceánu
Kategória:Geografia Čukotského autonómneho okruhu
Kategória:Eponymické termíny v geografii
Zámok Lednice

**Zámok Lednice** () sa nachádza v moravskej obci Lednice na pravom brehu rieky Dyje, približne  východne od mesta Mikulov.

Zámok s rozľahlou záhradou patrí medzi najkrajšie pamiatkové komplexy v Česku. Lednické panstvo získali v roku 1249 Lichtenštajnovci a patrilo im takmer 700 rokov.

Dnešnú podobu získal zámok pri rozsiahlej rekonštrukcii z polovice 19. storočia v slohu imitujúcom anglickú tudorovskú gotiku. Došlo tak k rekonštrukcii pôvodnej renesančnej stavby zo 16. storočia, okolo ktorej bola už vtedy rozsiahla záhrada. Významnou úpravou prešiel zámok koncom 17. storočia, kedy bol barokovo upravený podľa plánov významného talianskeho architekta Domenica Martinelliho a Johanna Bernharda Fischera z Erlachu. Zámocká budova je veľmi bohato novogoticky zdobená.

## Galéria

Súbor:Lednice zamek.JPG|Zámok Lednice
Súbor:Lednice zamek12.JPG|Vstup
Súbor:Lednicepalacebeta.jpg|Pohľad zo záhrady
Súbor:Lednice Castle.jpg|Pohľad z parku
Súbor:Zámek Lednice - Palmový skleník.jpg|Palmový skleník


## Iné projekty

## Externé odkazy
* Oficiálne stránky
* www.zamek-lednice.info
* hrady.dejiny.cz/lednice

## Zdroj

Lednice, zámok
Kategória:Lokality Svetového dedičstva v Česku
Kategória:Neogotické stavby v Česku
Kategória:Národné kultúrne pamiatky v Juhomoravskom kraji
Hur

**Hur** môže byť:
*Hur (kórejské meno)
*v Biblii:
**spoločník Mojžiša pri Sinaji, pozri Hur (Mojžiš)
**starý otec Bezalela (možno identický s predošlým), pozri Hur (Bezalel)
**jeden z 5 kráľov Madiánu zabitých Hebrejcami, pozri Hur (Madián)
**otec jedného z 12 dôstojníkov Šalamúna, pozri Hur (Šalamún)
**syn osoby menom Refaja, ktorá opravila múr v Jeruzaleme, pozri Hur (Refaja)

**HUR** môže byť:
*Holovne upravlinia rozvidky Ministerstva oborony Ukrainy
Komunikačné médium

**Komunikačné médium** môže byť:
* v teórii komunikácie: jazyk,kód a podobne, pozri komunikačné médium (teória komunikácie)
* v technike: prenosové médium
Majstrovstvá sveta v severskom lyžovaní 2009 – Tímový šprint žien

**Tímový šprint žien** na **[[Majstrovstvá sveta v severskom lyžovaní 2009|Majstrovstvách sveta v severskom lyžovaní 2009]]** bola jedna z 6 ženských disciplín na Majstrovstvách sveta v severskom lyžovaní 2009 v Liberci. Súťažilo sa 25. februára 2009. Víťazkami sa stali Fínky  Aino Kaisa Saarinenová a Virpi Kuitunenová.

## Výsledky

## Referencie
*Výsledky  

Kategória:Majstrovstvá sveta v severskom lyžovaní 2009
Digital Object Identifier

**Digital object identifier**, skratka **DOI**, je komerčný centralizovaný systém na identifikáciu autorsky chránených diel prístupných v digitalizovanej podobe, ako sú napríklad články z vedeckých zborníkov.

V roku 1966 ho založila Asociácia amerických nakladateľov s cieľom zabezpečiť ochranu autorských práv (intelektuálneho vlastníctva), od roku 1998 ho ďalej rozvíja nezisková organizácia International DOI Foundation (skr. IDF). Stará sa o bežné prevádzkové funkcie DOI, chráni všetky práva duševného vlastníctva vzťahujúce sa k systému DOI a podporuje rozvoj samotného systému.

**Výhody DOI**

Systém DOI bol navrhnutý, aby vykonával formu pretrvávajúcej identifikácie, v ktorom každý názov DOI jednoznačne a trvale identifikuje objekt, na ktorý je priradený. Združuje metadáta s objektmi, čo mu umožňuje poskytnúť používateľom príslušné informácie o objektoch a ich vzťahoch. Zahrnuté ako súčasť metadát sú tiež sieťové akcie, ktoré umožňujú systému byť jednoduchým premostením na webové lokality, kde môžu dané objekty, ktoré DOI popisujú nájsť.

Povinnou súčasťou DOI sú metadáta, čo je podstatná výhoda, pretože samotné dielo nemusí byť používateľom dostupné.

**Príklad DOI**

Tvorené predponou a príponou:
DOI 10.1000/9780110002224,
“10” je číslo pridelené identifikátorom digitálnych objektov,
“1000” je číslo žiadateľa,
“ 9780110002224” rad čísel za lomkou obsahuje čísla ISBN.

## Externé odkazy
* The Digital Object Identifier System

Kategória:Digitálne knižnice
Kategória:Identifikácia
Delta Air Lines

right|thumb|250px|Sídlo spoločnosti Delta Air Lines
náhľad|253x253bod|Airbus A220-100
**Delta Air Lines, Inc.** je americká letecká spoločnosť, ktorá má svoje sídlo v Atlante v Georgii. Lieta na  domácich a medzinárodných linkách do Severnej Ameriky, Južnej Ameriky, Karibiku, Afriky, Stredného Východu, Ázie a Európy. Plánuje sa, že v roku 2009 zaháji lety do Austrálie, čím by sa stala jedinou americkou aerolinkou, ktorá by lietala na všetky kontinenty s výnimkou Antarktídy. V súčasnosti lieta do 375 destinácií v 66 krajinách (5 kontinentov). Delta je jedinou hlavnou americkou aerolinkou, ktorá lieta do Afriky.

Jej hlavným letiskom (hubom) je Hartsfield-Jackson Atlanta International Airport v Atlante. Operuje tiež na letiskách Cincinnati/Northern Kentucky International Airport, JFK International Airport v New York City, a Salt Lake City International Airport.

29. októbra 2008 sa skončila fúzia spoločnosti s Northwest Airlines, čím sa vytvorila najväčšia svetová letecká spoločnosť. Delta oznámila  14. januára 2014 že všetky lietadlá typu Airbus 319-100, 320-200, Boeing 737-800, 757-200 dostanú úplne nový interiér, vrátanie sedačiek s dotykovým displejom, každé lietadlo bude ponúkať 3 triedy - First Class, Economy Comfort a Economy. Lietadlá na diaľkovú flotilu Airbus 330-200, A330-300, Boeing 767-300, 767-400, 747-400, 777-200 postupne prechádzajú na nový interiér 3 tried. Všetky lietadlá budú obnovené do konca roka 2016.

## Flotila

## Iné projekty

## Zdroj

Kategória:Letecké spoločnosti USA
Kategória:Podniky založené v 1924
Čierny kašeľ

**Čierny kašeľ** () alebo **divý kašeľ** je výlučne ľudské ochorenie, ktoré spôsobuje baktéria  *Bordetella pertussis*. Dnes sa vďaka očkovaniu v rozvinutých krajinách vyskytuje ojedinele, hoci jeho incidencia pomaly stúpa. V krajinách tretieho sveta naďalej spôsobuje veľa úmrtí najmenších detí (ročne umiera podľa WHO viac než 200 tisíc detí.)

## Priebeh ochorenia
Ochorenie sa prenáša kvapôčkovou infekciou, jeho inkubačný čas je 6 až 20 dní. Baktéria B. pertussis infikuje sliznice dýchacích ciest, spôsobuje ich zápal, ktorý vedie k nadmernej sekrécii hlienu. Zmeny na sliznici spôsobujú  zvýšenú dráždivosť, čo vedie k prejavom dýchavičného kašľa. Prvé príznaky môžu pripomínať obyčajnú nádchu s horúčkami a pokašliavaním. Po piatich až desiatich dňoch horúčky ustupujú, ale mení sa charakter kašľa, ktorý je dráždivejší a opakuje sa v záchvatoch často v noci. Záchvaty kašľa sú kŕčovité, človek až nemôže dýchať. Typický je prudký nádych pripomínajúci hlas kohúta. Kašeľ sa opakuje a končí vykašľaním hlienu alebo vracaním. Záchvatov môže byť v najhoršom štádiu aj niekoľko desiatok, čo znemožňuje spánok, dieťa sa nemôže najesť a je celkovo vyčerpané. Toto štádium trvá dva týždne až mesiac, potom kašeľ spontánne ustupuje. Najviac sú ohrozené najmenšie deti a dojčatá. Kvôli nedostatočne vyvinutému kašľaciemu reflexu sa dusia a často sa dostávajú do komplikovaných stavov spojených s otitídami (zápaly stredného ucha) a pneumóniami (zápaly pľúc). Najmä pneumónie majú smrteľný priebeh.

## Výskyt
V súčasnosti sa výskyt čierneho kašľa na území Slovenska minimalizoval, ale aj napriek tomu sa občas ojedinele objavuje (desiatky prípadov ročne). Najčastejšie postihuje deti a mládež vo veku 12 – 18 rokov a  dospelých. Celosvetovo sa uvažuje o odporúčaní preočkovania adolescentov aj dospelých.

## Prevencia
Očkovanie proti čiernemu kašľu je na Slovensku zavedené od roku 1959. Deti absolvujú očkovanie v rámci 1. roku života hexavalentnou vakcínou proti záškrtu, tetanu, čiernemu kašľu, obrne, invazívnym hemofilovým ochoreniam a hepatitíde typu B a v 6. roku života sú preočkované proti záškrtu, tetanu a čiernemu kašľu. V súčasnosti sa používa acelulárna vakcína, ktorá je menej reaktogénna ako pôvodne používaná celobunková vakcína proti čiernemu kašľu.

## Klasifikácia
* A37: Divý kašeľ – pertussis
** A37.0: Divý kašeľ vyvolaný Bordetella pertussis
** A37.1: Divý kašeľ vyvolaný Bordetella parapertussis
** A37.8: Divý kašeľ vyvolaný iným druhom Bordetella
** A37.9: Nešpecifikovaný divý kašeľ

## Referencie

## Iné projekty

Kategória:Infekčné choroby
Kategória:Pneumológia
Kategória:Choroby dýchacej sústavy
Majstrovstvá sveta v severskom lyžovaní 2009 – Skiatlon žien

**Skiatlon žien** (7,5&nbsp;km klasicky + 7,5&nbsp;km voľnou technikou) na **[[Majstrovstvá sveta v severskom lyžovaní 2009|Majstrovstvách sveta v severskom lyžovaní 2009]]** bola jedna z 6 ženských disciplín na Majstrovstvách sveta v severskom lyžovaní 2009 v Liberci. Súťažilo sa 21. februára 2009. Víťazom sa stal Poľka Justyna Kowalczyková.

## Výsledky

## Referencie
*Výsledky 
*Štartová listina  

Kategória:Majstrovstvá sveta v severskom lyžovaní 2009
Justyna Kowalczyková

**Justyna Kowalczyk-Tekieli** (* 19. január 1983, Limanowa, Poľsko) je poľská bežkyňa na lyžiach. Svoje prvé víťazstvo vo Svetovom pohári dosiahla 27. januára 2007 v Otepää v pretekoch na 10 km klasickou technikou. Doposiaľ vyhrala 26 pretekov svetového pohára.

## Víťazstvá s Svetovom pohári

## Umiestnenie vo Svetovom pohári

## Iné projekty

## Externé odkazy
* 
* Oficiálna stránka 

Kategória:Poľskí bežci na lyžiach
Kategória:Poľskí olympijskí víťazi
Kategória:Poľskí strieborní olympijskí medailisti
Kategória:Poľskí bronzoví olympijskí medailisti
Kategória:Olympijskí víťazi v behu na lyžiach
Stanica (kozáci)

**Stanica** (rusky: стани́ца; ukrajinsky: станиця) je kozácka sídelná jednotka nižšieho rádu v Rusku, teda zhruba kozácka dedina. Pôvodne boli stanice základnými sídelnými jednotkami vo vnútri kozáckych vojsk, centrami ekonomickej a politickej organizácie Kozákov v danej oblasti. Časté sú najmä v južných regiónoch Ruska.

Kategória:Kozáci
Kategória:Rurálna geografia
Kanevskaja

**Kanevskaja** (, ) je stanica v severnej časti Krasnodarského kraja v Rusku. Bola založená Kozákmi v roku 1794 a patrí k najstarším staniciam v Kubánskej oblasti. Žije tu približne 45 000 ľudí a podľa počtu obyvateľov je to najväčšie sídlo dedinského typu v kraji a druhé najväčšie v Rusku. Leží na rieke Čelbas (povodie Azovského mora).

## Externé odkazy
*Informácie o sídle aj rajóne  

Kategória:Geografia Krasnodarského kraja
Kategória:Sídla v Rusku